b'\n_START_ARTICLE_\nJamides\n_START_SECTION_\nUtseende\n_START_PARAGRAPH_\nSm\xc3\xa5 (vingespenn 24-35 millimeter) bl\xc3\xa5vinger med avrundede vinger, bakvingen ender i en kort, tynn stjert. Hannenes overside er hvit til bl\xc3\xa5, oftest ganske blek, med en perlemorsaktig glans. Vingespissene er noen ganger svarte. Hunnene er hvite med brune ytterkanter p\xc3\xa5 vingene. Undersiden er brun med tynne, hvite tverrstreker, gjerne med noen svarte flekker langs ytterkanten og en oransje flekk ved bakhj\xc3\xb8rnet.\n_START_SECTION_\nLarvene\n_START_PARAGRAPH_\nLarvene lever p\xc3\xa5 mange ulike planter, s\xc3\xa6rlig planter i erteblomstfamilien i vid forstand.\n_START_SECTION_\nUtbredelse\n_START_PARAGRAPH_\nSlekten finnes i S\xc3\xb8r\xc3\xb8st-Asia og Australia, fra India og Sri Lanka i vest til \xc3\xb8yene i det s\xc3\xb8rlige Stillehavet (blant andre Fiji) i \xc3\xb8st.'